**Ягор Крыд** (руск.: Егор Крид, сапраўднае імя — **Ягор Мікалаевіч Булаткін**; нар. 25 чэрвеня 1994, Пенза, Расія) — расійскі спявак і рэпер.

Біяграфія
---------

Ягор Булаткін нарадзіўся 25 чэрвеня 1994 года ў горадзе Пензе, Расія. Сям’я хлопца лічылася даволі забяспечанай і вельмі музычнай, што спрыяла ранняму далучэнню Ягора да свету музыкі. Але ў юнака было шмат іншых захапленняў: ён вучыўся ў ліцэі з паглыбленым вывучэннем англійскай мовы, захапляўся шахматамі, займаўся футболам, баскетболам, тэнісам і більярдам. Скончыў Ліцэй сучасных тэхналогій кіравання нумар 2 у горадзе Пензе. З самага юнага ўзросту Ягор пачаў захапляцца хіп-хопам

Са школьнага ўзросту адчуваў у сабе трапяткое стаўленне да музыкі  і творчай сферы ў цэлым. Таксама Ягор рабіў запісы сваіх першых досведаў выканання напісаных ім тэкстаў.

Кар’ера і творчасць
-------------------

У 2011 годзе карыстальнікі інтэрнэту ўбачылі яго першы кліп *«Любовь в сети»*, які ён зняў самастойна. У 2012 годзе стаў пераможцам конкурсу *«Звезда „Вконтакте" — Пятый канал»* у намінацыі «Найлепшы хіп-хоп праект», пасля якога выступіў са сваёй песняй *«Вдохновение»* на адной з галоўных эстрадных пляцовак Санкт-Пецярбурга — у канцэртнай зале «Кастрычніцкі».

Лэйбл Black Star Inc. звярнуў сваю ўвагу на Ягора Крыда пасля выхаду яго кавера на песню Цімаці *«Не сходи с ума»*, лічыльнік праглядаў якога перасягнуў адзнаку ў мільён праглядаў. У красавіку 2012 года Ягор Крыд падпісаў кантракт з музычным лэйблам Black Star Inc. У сакавіку 2019 года Ягор пакінуў лэйбл.

Папулярнасць і першы альбом
---------------------------

У 2014 годзе артыст выпускае сінгл *«Самая Самая»*, які займае першыя радкі хіт-парадаў і музычных чартаў. На дадзены момант у відэакліпа на песню 80 мільёнаў праглядаў на YouTube.

2 красавіка 2015 года выпусціў першы студыйны альбом — *«Холостяк»*. Новым хітом Ягора з гэтага альбома стала песня *«Невеста»*. 25 ліпеня 2015 года выступіў на фестывалі Europa Plus LIVE 2015, які праходзіў у Маскве, у спартыўным комплексе «Лужнікі».

31 снежня 2015 года ў праграме «Навагодняя ноч на першым» праспяваў песню *«Самая Cамая»*.

1 студзеня 2016 года ў «Навагоднім Блакітным Агеньчыку 2016» праспяваў рэмейк песень *«Самая Самая»* і *«Надежда»* сумесна з Іосіфам Кабзонам. Выступіўшы на тэлебачанні, Ягор атрымаў шырокую публіку, якая раней не ведала пра існаванне такога спевака.

Чарты
-----

| Год | Песня | Топ Радiо Белоруссi | Хит Парад Белоруссi | Ютуб Чарт Белоруссi |
| --- | --- | --- | --- | --- |
| 2013 | Больше чем любовь | 99 | 151 | 64 |
| 2014 | Самая Самая | 2 | 1 | 1 |
| Надо ли | 16 | 9 | 5 |
| 2015 | Невеста | 2 | 3 | 1 |
| Будильник | 1 | 1 | 1 |
| 2016 | Где ты где я | 2 | 1 | 1 |
| Мне нравится | 6 | 4 | 2 |
| 2017 | Слеза | 4 | 3 | 2 |
| Что они знают | 25 | 16 | 5 |
| 2018 | Гучи | - | - | 2 |
| Миллионны алых рох | 3 | 2 | 1 |
| Цвет настроение чёрный (з Філіпам Кіркоравым) | 5 | 3 | 1 |
| Холостяк (з ЛСП, Feduk) | - | 7 | 4 |
| 2019 | Крутой | 20 | 11 | 2 |
| Наша время не пришло | 5 | 3 | 7 |
| ГРЕХИ | 12 | 5 | 2 |

Сям’я
-----

* **Бацька** — Мікалай Барысавіч Булаткін, бізнэсмэн, дырэктар кампаніі ТАА «Фірма „Унітрон"».
* **Маці** — Марына Пятроўна Булаткіна, намеснік дырэктара ТАА «Фірма „Унітрон"».
* **Сястра** — Паліна Мікалаеўна Булаткіна, актрыса, спявачка, кампазітар, паэтка, рэжысёр, прадзюсар, сцэнарыст. Жыве ў ЗША.

Зноскі
------

1. 1 2  Егор Крид (Егор Булаткин) // *Forbes Россия* — Axel Springer SE, 2004. Праверана 2 ліпеня 2022.<a href='https://wikidata.org/wiki/Track:Q48945044'></a><a href='https://wikidata.org/wiki/Track:Q163560'></a><a href='https://wikidata.org/wiki/Track:Q25161472'></a>
2. ↑  mp3lav.com
3. ↑  Егор Крыд представит свой дебютный альбом «Холостяк» 2 апреля **(нявызн.)**.  Woman.ru (17 сакавіка 2015). Праверана 13.07.2015.
4. ↑  Вышла deluxe-версия альбома Ягора Крыда «Холостяк» **(нявызн.)**(недаступная спасылка).  Русское радио (18 мая 2015). Архівавана з першакрыніцы 24 верасня 2020. Праверана 13.07.2015.
5. ↑  Алексей Мажаев: Рецензия на альбом «Холостяк» **(нявызн.)**.  InterMedia (20 апреля 2015). Праверана 13.07.2015.
6. ↑  Егор Крид выпустил альбом «Холостяк» **(нявызн.)**.  OK Magazine (8 красавіка 2015). Праверана 13.07.2015.
7. ↑
8. ↑  Краснова, Алина: Данила Козловский, Ягор Крыд и другие парни, которых мы хотим в шоу «Холостяк» **(нявызн.)**.  Cosmopolitan (9 чэрвеня 2015). Праверана 13.07.2015.
9. ↑  Ягор Крыд — Самая Самая на YouTube
10. ↑  Егор Крид: «Я удивлён, что меня считают суперкапризной звездой» **(нявызн.)**(недаступная спасылка).  Super.ru (9 чэрвеня 2015). Архівавана з першакрыніцы 6 лютага 2015. Праверана 5.02.2015.

Спасылкі
--------

* Старонка Ягора Крыда на афіцыйным сайце лэйбла «Black Star Inc.»